М О Т И В И
към проект на „Програма за овладяване на популацията на безстопанствени кучета на територията на Община Кула за периода 2026-2030 г.“
1.Причини и мотиви за приемане на нова „Програма за овладяване на популацията на безстопанствени кучета на територията на Община Кула  за периода 2026-2030 г.“
    Съгласно чл. 40, ал. 3 от Закона за защита на животните, Общинските съвети приемат програма за изпълнение на Национална програма за овладяване популацията на безстопанствените кучета на територията на Република България и план за действие на съответната община, които отговарят на изискванията на наредбата по ал.2. Обстоятелствата, които налагат приемането на нова „Програма за овладяване на популацията на безстопанствени кучета на територията на община Кула за периода 2026-2030 г.“, са свързани с необходимостта от извършване на контрол в посока намаляване популацията на безстопанствените животни, която ще се осъществява в съответствие с разпоредбите на Закона за защита на животните, Закона за ветеринарномедицинската дейност и Наредба № 4 от 1 февруари 2021г. за прилагане на Националната програма за овладяване на популацията на безстопанствените кучета на територията на Република България и за процедурите по нейното изпълнение, механизма на финансиране и отчетност.
2. Цели, които се поставят с приемането на „Програма за овладяване на популацията на безстопанствени кучета на територията на община Кула за периода 2026-2030 г.“
Извършване на контрол в посока намаляване популацията на безстопанствените животни, която ще се осъществява в съответствие с разпоредбите на Закона за защита на животните и Закона за ветеринарномедицинската дейност. Контрол върху отглеждането на домашни кучета. Намаляване до минимум рисковете от разпространение на заразни заболявания; Повишаване на чистотата на градската среда;
3. Финансови и други средства необходими за приемането на „Програма за овладяване на популацията на безстопанствени кучета на територията на община Кула  за периода 2026-2030 г.“
     За приемането на „ Програма за овладяване на популацията на безстопанствени кучета на територията на община Кула за периода 2026-2030г.“, не е необходимо разходването на финансови средства.
4. Очаквани резултати от приемането на „Програма за овладяване на популацията на безстопанствени кучета на територията на община Кула  за периода 2026-2030 г.“
      Привеждане действията на общинска администрация по отношение безстопанствените кучета в съответствие с разпоредбите на действащото законодателство; Преодоляване недостатъците, констатирани в практиката по прилаганите до момента Програми за овладяване на популацията на безстопанствени кучета на територията на община Кула.
5. Анализ на съответствие с правото на Европейския съюз и правото на Република България:
      Програмата за овладяване на популацията от безстопанствени кучета на територията на община Кула за периода 2026-2030 г. е разработена при спазване на изискванията на чл. 26, ал. 2 и чл. 28 от Закона за нормативните актове, Закона за защита на животните и Закона за ветеринарномедицинската дейност, не противоречи на Европейските регламенти, ратифицирани от Република България и е съобразена с комплексните мерки, определени от Световната здравна организация.
       Съгласно чл. 26, ал. 3 от Закона за нормативните актове, проекта за приемането на „Програма за овладяване на популацията на безстопанствени кучета на територията на община Кула за периода 2026-2030 г.“ е публикуван на интернет страницата на община Кула. 
В 30-дневен срок от публикуване на настоящото предложение на Интернет страницата на Община Кула, се предоставя възможност на заинтересованите лица да направят своите предложения и становища на e-mail: obshtina@kula.egov.bg или на място в сградата на общината; 
